**Paziņojums par nomas tiesību izsoli – nekustamajam īpašumam “Radošā darbnīca”, Pils ielā 16 C, Siguldā, Siguldas novadā, kas ietilpst nekustamā īpašuma Pils iela 16, Siguldā, Siguldas novadā, sastāvā**

2018.gada 29.jūnijā plkst.11.00, Siguldas Valsts ģimnāzijas Deputātu zālē, Krišjāņa Barona ielā 10, Siguldā, Siguldas novadā, notiks nekustamā īpašuma – “Radošā darbnīca”, Pils ielā 16 C, Siguldā, Siguldas novadā, kas ietilpst nekustamā īpašuma Pils iela 16, Siguldā, Siguldas novadā, sastāvā – nomas tiesību mutiskā izsole ar augšupejošu soli. Sākotnējā nomas maksa par 1 kvadrātmetru mēnesī:

1.stāvā – 4,50 EUR (četri *euro* un 50 centi) un PVN 21%’;

2.stāvā - 3,50 EUR (trīs **euro** un 50 centi) un PVN 21%.

Viens izsoles solis tiek noteikts 0,10 EUR un PVN.

Nomas tiesību pretendentu pieteikuma iesniegšana un to reģistrācija notiek Siguldas novada pašvaldības Teritorijas attīstības pārvaldes telpās Zinātnes ielā 7, Siguldas pagastā, Siguldas novadā darba dienās Pašvaldības administrācijas darba laikā no 2018.gada **19.jūnija līdz 2018.gada 28.jūnijam**. Uzziņas pa tālruni 28357158 (P/A “Siguldas Attīstības aģentūra” direktore Laura Skrodele).

Līdz pieteikuma iesniegšanai izsoles pretendentam jāsamaksā dalības maksa 10,00 EUR, tajā skaitā pievienotās vērtības nodoklis un nodrošinājums 20,00 EUR, ieskaitot to Siguldas novada pašvaldības kontā LV15UNLA 0027 8001 3040 4, kas atvērts AS „SEB banka”, kods UNLALV2X.

**Informācija par nomas objektu:**

Adrese –Pils iela 16 C, Siguldā, Siguldas novadā, LV-2150

Kadastra apzīmējums – 8015 002 1818 005

Nomas objekta veids – neapdzīvojama telpa

Lietošanas mērķis –mākslinieku, dizaineru, kā arī amatnieku darbnīcas iekārtošanai, darbības nodrošināšanai un amatnieku izgatavotās produkcijas tirdzniecībai

Telpu platība – nekustamā īpašuma 1.stāvā izvietotajām darbnīcām ir šādas platības:

darbnīca Nr.1 telpas 27,4m2, terase 8,0 m2 platībā;

darbnīca Nr.2 telpas 10,6 m2 platībā;

darbnīca Nr.3 telpas 26,2 m2 platībā.

nekustamā īpašuma 2.stāvā izvietotajām darbnīcām ir šādas platības:

darbnīca Nr.4 telpas 28,7 m2 platībā;

darbnīca Nr.5 telpas 4,9 m2 platībā;

darbnīca Nr.6 telpas 8,2 m2 un 32,7 m2 platībā.

Nomas termiņš - 5 gadi

Nekustamā īpašuma apskate notiek iepriekš nosūtot pieteikumu uz elektroniska pasta adresi: edijs.abele@sigulda.lv